पटना के बदनाम प्रोफेसर मटुकनाथ जे अपना छात्रा जूली का साथे प्रेमलीला कइलें आ बाद में अपना मेहरारु के छोड़ के ओकरे साथे रहे लगलन, जिनका चेहरा पर लड़िका करीखा पोत दिहले रहले, जिनका के विश्वविद्यालय प्रशासन शिक्षक बनवले राखे लायक ना मनलस उहे मटुकनाथ अपना ओही प्रेमिका जूली का साथे भोजपुरी टीवी चैनल महुआ के रियलिटी शो भौजी न॰ १ में बाकायदा सम्मानित मेहमान बनके आवे वाला बाड़न. भउजाई लोग अइसनका देवर का साथे हँसी ठिठोली करी आ ऊ अपना प्रेमिका जूली का साथे ओह लोग का साथ मंच पर नचीहें आ देखेवालन के मनोरंजन करीहें.
एह हफ्ता का शो में गोरखपुर के विभा सिंह रंगीली भौजी, पटना के सुनीता छबीली भौजी, कोलकाता के माला मुखर्जी रसीली भौजी, आ हरियाणा के कुलदीप भाभी झूमरी भौजी बन के भौजी न॰१ का प्रतियोगिता में हिस्सा लीहें. चैनल के उम्मीद बा कि मटुकनाथ आ जूली के मौजूदगी शो में चार चाँद लगा दी. कहले गइल बा कि नामे नाम कि बदनामे नाम!
(स्रोत : सामग्री प्रशान्त निशान्त के, भाषा आ टिप्पणी अँजोरिया के)
bho_Deva bho_Deva bho_Deva